open-index/open-wikipedia-markdown huggingface dataset:
Hans Georg von Arnim-Boitzenburg

**Hans Georg von Arnim-Boitzenburg** (1583 Boitzenburg, Brandenburg &ndash; 28. huhtikuuta 1641 Dresden) oli saksalainen sotamarsalkka.

Von Arnim opiskeli Saksan eri yliopistoissa vuodet 1599–1606. Hän astui Preussin herttuan palvelukseen 1612, mutta joutui lähtemään jo seuraavana vuonna kaksintaistelun vuoksi. Samana vuonna hän siirtyi Ruotsin Kustaa II Aadolfin palvelukseen, jossa osallistui sotaan Venäjää vastaan.

Ruotsin armeijan Arnim jätti 1617. Puolan palveluksessa hän oli vuonna 1621 ja vuonna 1624 hän siirtyi keisari Ferdinand II:n armeijaan Albrecht von Wallensteinin alaiseksi. 1626 hänestä tehtiin keisarillisen armeijan marsalkka. Arnim taisteli keisarin palveluksessa ruotsalaisia vastaan Puolassa vuosina 1628–29, jonka jälkeen siirtyi Saksin palvelukseen, jossa oli vuodet 1631–35 ja 1638–41. Hän toimi Saksin armeijan komentajana muun muassa Breitenfeldin taistelussa.

Arnim joutui ruotsalaisten vangiksi 7. maaliskuuta 1637 ja hänet kuljetettiin Ruotsiin, josta onnistui pakenemaan ja palaamaan Saksaan marraskuussa 1638.

## Lähteet
*
Vappuneekeri

**Vappuneekeri** oli Turun Sanomalehtimiesyhdistyksen julkaisema vappulehti, joka ilmestyi vuosittain 1950–2006.

Lehden nimi tulee lehtimiesten leikkimielisestä nimityksestä *lehtineekeri*, joka puolestaan juontuu siitä, että oikovedoksia lukiessa heille saattoi tarttua painomustetta käsiin ja kasvoihinkin.

## Lähteet
Tanbo

**Tanbo** on Kobujutsussa käytettävä puinen pamppu, suora, muotoilematon, poikkileikkaukseltaan pyöreä keppi. Se on noin 50 cm pitkä ja sitä käytetään yksittäin (yleisempi) tai kahta tanbota kerralla, yksi kumpaankin käteen. Tanboharjoittelu valmistaa myös puukon käyttämiseen taistelussa, sillä liikeradat ovat pääosin samat. Tanbo on tehty yleensä puusta ja sitä käytetään mm. useissa karateseuroissa tukemaan aseetonta harjoittelua. Tanbon voi ostaa alan liikkeestä tai valmistaa itse joko puusta tai muusta sopivasta materiaalista (hiilikuitu, muovi). Tanboharjoittelu koostuu pariharjoituksista, katasta (liikesarja) ja kihonharjoittelusta (riveissä tehtävä perusharjoittelu kuviteltua vastustajaa vastaan).

Tanbon alkuperäksi on ehdotettu okinawalaisia rumpukapuloita.

## Lähteet
Mihail Vrubel

**Mihail Aleksandrovitš Vrubel** (, 17. maaliskuuta (J: 5. maaliskuuta) 1856 Omsk &ndash; 14. huhtikuuta (J: 1. huhtikuuta) 1910 Pietari) oli venäläinen taidemaalari. Hän yhdisti koloristiseen eli värikylläiseen tyylinsä bysanttilaisia ja muinaisvenäläisiä vaikutteita. Hänen suomalaisena vastineenaan voi pitää Akseli Gallen-Kallelaa. Hän haki aiheita muun muassa mytologiasta ja Raamatusta. Hänen töistään mainittakoon *"Demoni"*, *"Pan"*, *"Syreeni"*, *"Kuusisiipinen serafi"* sekä Kirilovin kirkon seinämaalaukset Kiovassa.

Vrubel oli venäläisen symbolismin merkittävimpiä edustajia kuvataiteessa.

## Teoksia


Kuva:Vrubel Hamlet Ophelia.jpg|*[[Hamlet]] ja [[Ofelia (henkilöhahmo)|Ofelia]]*, 1883.
Kuva:Vrubel Madonna Kiev.jpg|*[[Neitsyt Maria]] ja [[Jeesus|Jeesus-lapsi]]*, 1884.
Kuva:Vrubel Moses.jpg|*[[Mooses]]*, 1884.
Kuva:Vrubel Angel.jpg|*Enkeli suitsutusastian ja kynttilän kanssa*, 1887.
Kuva:Vrubel flowers.jpg|*Kukkia sinisessä maljakossa*, 1887.
Kuva:Vrubel Demon.jpg|*Demoni puutarhassa*, 1890.
Kuva:VrubelMA Hrizantemy1894OMSK.jpg|*Krysanteemeja*, 1894.
Kuva:VrubelMA RozyIOrhideiOMSK.jpg|*Ruusuja ja orkideoja*, 1894.
Kuva:VrubelMA ZheltyeRozyOMSK.jpg|*Keltaisia ruusuja*, 1894.
Kuva:Vrubel Demon Ceramics.JPG|*Demoni* (keramiikkaa), 1894.
Kuva:Michail Alexandrowitsch Wrubel 001.jpg|*Ennustaja*, 1895.
Kuva:Vrubel Faust Mefisto.jpg|*[[Faust]]in ja [[Mefistofeles|Mefiston]] pako*, 1896.
Kuva:Mikhail Vrubel Portrait of Savva Mamontov.jpg|*[[Savva Mamontov]]*, 1897.
Kuva:Vrubel Bogatyr.jpg|*[[Bogatyr]]*, 1898.
Kuva:Wrubel Portrai of N. I. Zabela-Wrubel-1898.jpg|*[[Nadežda Zabela-Vrubel]]*, 1898.
Kuva:Vrubel pan.jpg|*[[Pan]]*, 1899.
Kuva:Vrubel Siren.jpg|*Syreeni*, 1900.
Kuva:Michail Alexandrowitsch Wrubel 002.jpg|*Nadežda Zabela-Vrubel*, 1900.
Kuva:Swan princess.jpg|*Nadežda Zabela-Vrubel joutsenprinsessana*, 1900.
Kuva:Pearl oister 1904.jpg|*Osteri ja helmi*, 1904.
Kuva:Vrubel Azrail.jpg|*Kuusisiipinen [[serafi]] ([[Azrael]])*, 1904.
Kuva:Vrubel Seraph Pushkin.jpg|*Kuusisiipinen serafi [[Aleksandr Puškin|Puškinin]] runon Profeetta mukaan*, 1905.
Kuva:Vrubel Bryusov.jpg|*[[Valeri Brjusov]]*, 1906.


## Lähteet

## Aiheesta muualla

*http://www.russianartgallery.org/vrubel/
*http://www.failbetter.com/06/VrubelMain.htm 
*Online Vrubel museum
*Mikhail Vrubel Gallery
Rosetti (leivonnainen)

**Rosetit** ovat öljyssä rosettiraudan avulla kypsennettyjä vappuherkkuja. Rosettien nimi tulee niiden perinteisestä ruusumaisesta kuviosta. Muitakin muotoja esiintyy, esimerkiksi perhoskuvio. 

## Aiheesta muualla
*Resepti rosettien valmistukseen
Kalkkivalo

**Kalkkivalo** eli **Drummondin valo** on valaistus, joka perustuu kuumaan kaasuliekkiin viedyn poltetun kalkin kykyyn säteillä valkoista valoa hehkuessaan. Kalkkivalon kehitti skotlantilainen Thomas Drummond vuonna 1826. Aikoinaan kalkkivaloa käytettiin muun muassa teatterien näyttämöiden valaisemiseen. Sittemmin 1800-luvun jälkipuolelta lähtien kalkkivalo on korvattu sähkövalolla.

## Lähteet
Jō

**Jō** () on japanilaisissa taistelulajeissa käytettävä ase. Jō merkitsee keppiä. Jōn pituus on noin 128 senttimetriä, paksuus noin 2,4 cm ja se valmistetaan yleensä tammesta.

## Materiaali ja ominaisuudet
Yksilöharjoittelua varten jō-sauva voidaan tehdä esimerkiksi harjanvarresta, mutta pariharjoituksessa suositaan tammipuista jō-sauvaa. Heikot harjanvarret eivät kestä kontaktiharjoittelua, vaan tikkuuntuvat iskuista helposti sekä saattavat vääntyä kosteuden vaihdellessa. Jō on merkittävästi kevyempi ja nopeampi käsitellä kuin sitä pidempi ja massiivisempi bō. Sillä voidaan tehdä tekniikkoja huomattavasti bō-sauvaa pienemmässä tilassa. Jō-tekniikat ovat ketterämpiä ja monipuolisempia, eivätkä vaadi voimaa samassa suhteessa kuin bō-tekniikat. Samankaltaisuudestaan huolimatta, edellä mainittujen aseiden etäisyydet ja tekniikat eroavat huomattavasti.

## Harjoittelu
Jō-harjoittelu koostuu katasta (ennalta määrätty liikesarja) ja kihonista eli perustekniikan harjoittelusta. Kata voidaan tehdä yksin kuten aiki-jōssa tai yhdessä bokkenilla varustautuneen parin kanssa kuten jōdōssa. Myös kihon-harjoittelu voidaan tehdä pariharjoitteluna tai yksin ryhmässä (harjoittelu riveissä kuviteltua, yleensä itsen kokoiseksi ajateltua, vastustajaa vastaan) harjoitteluna. Vaikka jō on perinteinen ase, voi sen nähdä hyödyllisenä myös nykyaikaista itsepuolustusta silmällä pitäen, sillä sitä voi simuloida esimerkiksi haravalla tai katuharjalla. Myös hyökkääjällä voi olla edellä mainittu väline apunaan tai vaikkapa pesäpallomaila, jota vastaan jō-harjoittelu voi auttaa puolustautumaan. Jō-harjoittelu valmentaa myös aseetonta kamppailua varten.

## Suomessa harjoiteltavia budōlajeja joissa käytetään jō-sauvaa

Suomessa harjoitellaan ZNKR jōdōa muutamissa Kendo-seuroissa. Edistyneet ZNKR jōdōkat harjoittelevat usein myös Shindō Musō-ryū jōjutsua. Shindō Musō-ryū jōjutsua harjoitellaan myös muutamissa suomalaisissa iaido- ja karate-seuroissa.

Myös aikidossa harjoitellaan jōn kanssa niin sanottuja aiki-jō-tekniikoita.

Taura Musō-ryū jōjutsua voi opiskella Suomessa ainakin Helsingissä ja Siilinjärvellä. Taura Musō-ryū jōjutsun harjoitteleminen edellyttää kyseisen koulukunnan jäseneksi liittymistä.

Edistyneet Kashima-Shinryū harjoittelijat osaavat tämän tyylisuunnan jō-tekniikkoja. Suomessa lajia voi harjoitella ainakin Helsingissä ja Tampereella.

## Lähteet
Hanbō

**Hanbō** () tai "puoliseiväs" on japaninkielinen nimitys taistelulajeissa käytettävälle, yleensä noin 90 cm pituiselle puiselle kepille. Nimitys juontaa juurensa aseen pituudesta, joka on puolet "tavallisesta" seipäästä (bō). Hanbōta käytetään joissakin japanilaisissa budolajeissa sekä okinawalaisessa kobujutsussa.
Katalepsia

**Katalepsia** (kr. *κατάληψη*) on lihasten jännitysjäykkyystila, jossa ihminen äkkiä jäykistyy siihen asentoon, jossa sillä hetkellä oli. Tällöin hänen raajojaan on mahdollista asetella erilaisiin asentoihin, joissa ne myös pysyvät. Katalepsia on oireena joissakin aivo- ja mielisairauksissa kuten skitsofreniassa. Tila voidaan saada aikaan myös keinotekoisesti hypnoosissa suggeroinnin avulla.

## Lähteet
*WSOY Facta - katalepsia
Eiku

**Eiku** on kobujutsussa käytettävä ase. Se on leveä- ja litteäpäinen puinen sauva, alun perin mela. Eikua käytetään samoin kuin 180 cm pitkää Bō-sauvaa, mutta pieniä eroavaisuuksia löytyy. Bo on symmetrinen, joten molempien päiden käyttäminen on samankaltaista.. Eikulla tehtävässä katassa puolestaan on liikkeitä, jotka symboloivat veneessä tehtäviä tekniikoita. Eikun esikuvaa, airoa saatettiin pitää hankaimissakin. Eiku on melko harvinainen ase, varsinkin Suomessa. Muuallakin sillä näkee tehtävän lähinnä muotoa, eli kataa.

## Lähteet
Merguisaaret

**Merguisaaret** ovat Myanmarille kuuluva saaristo Andamaanienmeressä Myanmarin eteläisimmän kärjen länsirannikolla. 

Brittiläiset maantieteilijät kartoittivat saariryhmää siirtomaa-ajalla a heidän mukaansa saaristoon kuuluu yhteensä 804 saarta. Saariryhmä alkaa suurpiirteisesti Myeikistä Tanintharyin alueelta pohjoisessa ja jatkuu etelään aina Myanmarin ja Thaimaan vastaiselle rajalle. Saariryhmän suurin saari on Kadan Kyun Myeikiä vastapäätä. 

Saariryhmä on mokenien etnisen ryhmän kotiseutua, jotka tunnetaan myös merimustalaisina. Alueelle on kehittynyt jonkin verran ekoturismia, mutta kaiken kaikkiaan saariryhmä on varsin eristäytynyt muusta maailmasta. Osalla saarista on kalkkikiviluolia, joissa pesii jaavansalangaaneja. Lintujen pesiä kerätään perinteiseen kiinalaiseen keittiöön kuuluvan pääskysenpesäkeiton valmistamista varten. Ympäröiviltä vesiltä löytyy myös helmisimpukoita. Ylikalastus on muodostunut ongelmaksi saariston lähialueilla.

## Lähteet

## Aiheesta muualla
* http://www.mergui.org/
Lintuvuori

**Lintuvuoret** ovat valtamerten korkeita ja jyrkkiä rantakallioita, joilla ympäristöön sopeutuneet linnut kuten lokit, myrskylinnut, merimetsot, suulat ja ruokit pesivät yhdyskuntina. Yhdyskunnat voivat muodostua yhdestä tai useammasta lajista, ja niissä saattaa olla jopa sata tuhatta yksilöä. Tiheimmillä alueilla voi olla 25 munaa neliömetrillä.

Suurimmat lintuvuoret sijaitset Pohjois-Atlantin rannikoilla Huippuvuorilla, Färsaarilla, Islannissa, Grönlannissa, Skotlannissa ja Norjan pohjoisosissa.

## Kuvia

File:Iceland2008-Latrabjarg.bird.cliff.JPG|Lintuvuori Islannissa
File:Birsay colony.jpg|Lintuvuori pohjoisessa Skotlannissa
File:A Colony of Brünnich's guillemot (Uria lomvia) at Alkefjellet, Svalbard.jpg|Pohjankiisloja Alkefjelletin jyrkänteellä Länsimaalla, Huippuvuorilla.


## Lähteet

## Aiheesta muualla
* http://www.nrk.no/video/emne/fuglefjell/
Nikolai Kovaljov

**Nikolai Dmitrijevitš Kovaljov** (, 6. elokuuta 1949 Moskova – 5. huhtikuuta 2019 Moskova) oli venäläinen armeijakenraali ja Venäjän valtakunnanduuman jäsen, joka oli Boris Jeltsinin presidenttikaudella vuosina 1996–1998 FSB:n johtaja ennen Vladimir Putinia.

Kovaljov johti vuodesta 2004 duuman veteraanien asioiden komiteaa (valiokuntaa). 

Kovaljov toimi Pronssisoturikiistan vuoksi Virossa vierailleen duuman valtuuskunnan puheenjohtajana 30. huhtikuuta 2007 – 1. toukokuuta 2007. Ennen valtuuskunnan matkaa hän totesi lentokentällä, että Viron hallituksen on erottava. Tallinnassa valtuuskunta lievensi kannanottoja, ja Nikolai Kovaljov väitti Viron hallituksen erovaatimuksen olleen edustaja Leonid Slutskinin yksittäinen kannanotto.

## Lähteet

## Aiheesta muualla
* FSB: historia 
* Kovaljovin lyhyt elämäkerta Fsb.ru  (Arkisto: Archive.is)
Lestijärvi (järvi)

**Lestijärvi** on Lestijärven kunnassa sijaitseva Keski-Pohjanmaan maakunnan suurin järvi. Järvi on lähes 13 kilometriä pitkä ja 8 kilometriä leveä. Järven pinta-ala on 64,7 neliökilometriä, ja se on Suomen 64. suurin järvi. Järven pinta on 140,7 metriä merenpinnan yläpuolella.

Järvi on yleismuodoltaan soikea, mutta luoteisrannan Hiidenniemi ja kaakkoisrannan Itäniemi jakavat sen osittain kahdeksi seläksi. Järvi on varsin matala. Syvin kohta (7 metriä) sijaitsee Itäniemen luoteispuolella. Varsin vähäsaarisen järven lounaisosassa on pieniä saaria, suurimmat ovat Nevansaari (31 ha) ja Vasikkasaari (18 ha). Lestijärvi on lähellä Suomenselän vedenjakajaa, ja sen valuma-alue on suppea. Järvi laskee Pohjanlahteen Lestijokea pitkin. Joki alkaa järven pohjoisimmasta kohdasta Kiiskilänlahden perukasta. Lestijärven kirkonkylä sijaitsee järven länsirannalla.

Lestijärvi valittiin Keski-Pohjanmaan maakuntajärveksi vuonna 2011 järjestetyssä valtakunnallisessa maakuntajärviäänestyksessä.

## Lähteet

## Aiheesta muualla
*
Täyden evankeliumin liikemiesten kansainvälinen veljesliitto

**Täyden evankeliumin liikemiesten kansainvälinen veljesliitto** (, lyh. **FGBMFI**) on yhteiskristillinen kansainvälinen liikemiesjärjestö, jonka tavoitteena on rohkaista miehiä toimimaan aktiivisesti omissa kristillisissä seurakunnissaan. Suomessa järjestö toimii nimellä **Suomen täyden evankeliumin liikemiesten kansainvälinen veljesliitto** (**Stelk**). 

## Historia
Järjestön perusti Los Angelesissa Yhdysvalloissa armenialaista sukujuurta oleva Demos Shakarian vuonna 1951. Järjestön omien tietojen mukaan se vuonna 2007 toimi 150 maassa levittyään 2000-luvun alussa voimakkaasti etenkin Afrikassa, Aasiassa, Keski-Amerikassa ja Etelä-Amerikassa.

Järjestö julkaisee Voice-lehteä, jota on julkaistu eri kielillä. Järjestön kansainvälisenä johtajana toimii Demos Shakarianin poika Richard Shakarian.

## Toiminta
Järjestö korostaa, että se ei ole seurakunta, vaan että sen tarkoituksena on evankelioinnin lisäksi toimia uskoon tulleiden aktivoimiseksi seurakunnalliseen toimintaan. Eri paikkakunnilla itsenäisesti toimivat osastot kokoontuvat itse valitsemaansa ajankohtaan ja sopivaksi katsotulla tiheydellä, tyypillisesti kerran viikossa &ndash; kerran kuukaudessa. Järjestö on avoin kaikille sen toiminnasta kiinnostuneille miehille. Tunnusomaista on maallikoiden aktiivinen toiminta. Toiminta-ajatus painottaa jäsenten henkilökohtaisen tunnustuksen ja kokemusten jakamista siitä, miten usko Jeesukseen Kristukseen on muuttanut heidän elämänsä. Hengelliseltä suuntaukseltaan järjestö julistaa ”täyttä evankeliumia”, johon kuuluu esimerkiksi Pyhän Hengen jakamat armolahjat (ks. myös karismaattinen liike).

### Suomessa
Ensimmäinen yritys aloittaa toiminta Suomessa tapahtui 1970-luvulla. STELKin toiminta vakiintui kuitenkin vasta vuonna 1980. 1990-luvulla Stelk-Finland ry:n pitkäaikaisena liittohallituksen puheenjohtajana toimi Pertti Jotuni, joka liittyi toimintaan 1980-luvun lopulla. Vuonna 2007 liittohallituksen puheenjohtajana toimii Tarmo Mäyränen.

Vuonna 2009 Stelk-osastoja toimi 14 paikkakunnalla. Säännöllisesti kokoontuivat Espoon, Helsingin, Jyväskylän, Kouvolan, Kuopion, Lahden, Nastolan, Porin, Tampereen, Turun ja Valkeakosken osastot. Forssassa ja Mikkelissä toiminta oli alkamassa.

Järjestön suomenkielinen lehti on myös nimeltään *Voice*. Lehti on suomennettu versio amerikkalaisesta esikuvastaan ja ilmestyy epäsäännöllisesti.

## Kirjallisuutta

## Katso myös
*Gideons International
*Suomen Liikemiesten Lähetysliitto

## Lähteet

## Aiheesta muualla
* Full Gospel Business Men’s Fellowship International kansainväliset kotisivut
* Suomen täyden evankeliumin liikemiesten kansainvälinen veljesliitto &ndash; Stelk Finland ry:n suomalaiset kotisivut
Dmitri Linter

**Dmitri Linter** (, s. 22. marraskuuta 1973) on venäläinen virkamies, hän toimi varapuheenjohtajana koordinointikeskuksella Novorossija Moskovassa.. Vuonna 2007 hän oli Pronssisoturi-muistomerkkiä suojelleen Yövartio-liikkeen johtaja Virossa.

Pronssisotilaan siirtämiseen liittyvien mielenosoitusten aikana huhtikuussa 2007 Linter oli yksi 27:stä tutkintavankeuteen vangitusta. Myös hänen avustajansa Yövartioliikkeessä Maksim Reva pidätettiin. Venäjän liittoneuvoston puhemies Sergei Mironov vaati Linterin vapauttamista. Virossa vieraillut Leonid Slutskin johtama duuman parlamenttivaltuuskunta vaati saada tavata Linterin, mutta pyyntöä pidettiin Viron puolesta mahdottomana toteuttaa. Duuman parlamenttivaltuuskunta raportoi matkansa tulokset voitonpäivän jälkeen. Dmitri Linter on aikaisemmin ollut mukana Viron venäläisessä puolueessa. Hän on ollut ehdokkaana Euroopan parlamentin vaaleissa 2004 ja Riigikogun vaaleissa 2007.

Latvian rajavartiosto otti Linterin kiinni  Moskova-Riika -junassa 15. maaliskuuta 2009, jossa hän oli matkalla Riikaan *Tulevaisuus ilman fasismia* -konferenssiin (venäjäksi "Будущее – без нацизма"). Koska hänellä oli ollut vain yksikertaviisumi Venäjälle, ei häntä voitu palauttaa junassa Moskovaan, vaikka Linterin mukaan latvialaiset väittivät, että hänellä on vielä kerran mahdollisuus matkustaa Venäjälle. Linter ei ole Venäjän federaation kansalainen.
## Katso myös
*Johan Bäckman
*Maailma ilman natsismia
*Mark Siryk
*Viron patsaskiista 2007

## Lähteet

## Aiheesta muualla
* Kommersant: Estonia Buries Relations with Russia  
* 11.2.2010 20:05 Veikko Saksi, Viron "Yövartiossa" repeämä, Uusi Suomi Blogit
* Дмитрий Линтер собирает добровольцев для поездки в Крым
* Линтер: желающих поехать в Крым уже 500 человек
* Medinska “izlūk brauciens” (Krievijas Federācijas kultūras ministrs Vladimirs Medinskis)
* 18 октября 2014 года Дмитрий Линтер принимал участие в церемонии открытия в Риге мемориальной доски 
* Новая Русь - ДМИТРИЙ ЛИНТЕР , заместитель руководителя Центра координации «Новая Русь»
Leonid Slutski

**Leonid Eduardovitš Slutski** (, s. 4. tammikuuta 1968) on Venäjän valtionduuman edustaja ja sen ulkoasiainkomitean (valiokunnan) johtaja 2016–2021 ja 2021–.
Hän on Venäjän liberaalidemokraattisen puolueen johtaja Vladimir Žirinovskin kuoleman jälkeen.
Hän on taloustieteiden tohtori ja Moskovan yliopiston kansainvälisten suhteiden taloudellisten kysymysten osaston dekaani.

Leonid Slutski toimi Pronssisoturi-kiistan aikana Venäjän duuman valtuuskunnan jäsenenä. Ryhmä vieraili 30. huhtikuuta 2007 – 1. toukokuuta 2007 Tallinnassa. Ryhmää johti Nikolai Kovaljov. Ennen Moskovan lentokentältä lähtöä valtuuskunta vaati Viron hallituksen eroa. 
Tallinnassa ryhmä lievensi kannanottoja ja Nikolai Kovaljov väitti Viron hallituksen erovaatimuksen olleen edustaja Leonid Slutskin yksittäinen kannanotto.

Slutski otti Monacon Albert II:n kanssa osaa tutkimusretkikuntiin Pohjoisnavalle ja Etelämantereelle.

Vuonna 2006 Slutski palkittiin Ranskan kunnialegioonan jäsenyydellä.

Slutski toimi Moskovan patriarkaatin Viron ortodoksisen kirkon omaisuuden palauttamiseksi ja on omilla varoillaan entisöinyt Kronstadtin Pyhän Nikolaos Ihmeidentekijän tuomiokirkkoa.

## Lähteet

## Aiheesta muualla
*Valtakunnanduuma, jäsenet http://www.duma.gov.ru/index.jsp?t=deputat/99100776.html  
*Leonid Slutskin verkkosivut http://www.lslutsky.ru/
Rosetti

**Rosetti** tarkoittaa seuraavia:

* ruusuke, perinteinen koristekuvio
* rosetti, upporasvassa kypsennettävä vappuleivonnainen.

## Henkilöt
Rosetti on seuraavien henkilöiden sukunimi:

* Antonio Rosetti (n. 1750–1792), myös *Franz Anton Rosetti*, saksalainen säveltäjä
* Antonius Rosetti, rakennusmestari
* Roberto Rosetti (s. 1967), italialainen jalkapallovalmentaja.
Hans von Euler-Chelpin

**Hans Karl August Simon von Euler-Chelpin** (15. helmikuuta 1873 Augsburg – 6. marraskuuta 1964 Tukholma) saksalaissyntyinen ruotsalainen biokemisti. Hän sai vuonna 1929 Nobelin kemianpalkinnon yhdessä Arthur Hardenin kanssa sokerien käymisen ja sokerien käymiseen tarvittavien entsyymien tutkimisesta.

Von Euler-Chelpin syntyi Saksassa ja opiskeli kemiaa Berliinin yliopistossa Hermann Emil Fischerin ja A. Rosenheimin sekä fysiikkaa E. Warburgin ja Max Planckin johdolla. Hän väitteli tohtoriksi vuonna 1895. Valmistumisen jälkeen von Euler-Chelpin työskenteli 1896–1897 Göttingenin yliopistossa Walther Hermann Nernstin alaisena. Kesällä 1897 hän siirtyi Tukholmaan Svante Arrheniuksen laboratorioon.

Hän oli ensimmäisessä avioliitossa merkittävän ruotsalaisen luonnontieteilijän Astrid Cleven kanssa. He saivat viisi lasta, joista Karin Stolpe oli kääntäjä ja Ulf von Euler-Chelpin (1905-1983) professori ja myös Nobel-palkittu.
 
## Lähteet
The Descent – loukussa

**The Descent – loukussa** on Neil Marshallin käsikirjoittama ja ohjaama kauhuelokuva vuodelta 2005.

Elokuvalle on tehty vuonna 2009 ensi-iltansa saanut jatko-osa *[[The Descent – loukussa 2]]*, jonka ohjasi Jon Harris. Samoja näyttelijöitä jatko-osassa ovat vain Shauna Macdonald Sarahina ja Natalie Jackson Mendoza Junona.

## Juoni

Sarah menettää aviomiehensä ja tyttärensä auto-onnettomuudessa. Vuosi sen jälkeen hän lähtee viiden ystävättärensä kanssa tutkimaan vuoristossa sijaitsevaa luolaa. Luolan suuaukko romahtaa ja ryhmän on löydettävä toinen ulospääsy. Pian he kuitenkin huomaavat, etteivät he ole luolassa yksin. Ryhmä joutuu käyttämään alkukantaisimmatkin keinot selviytyäkseen.

## Näyttelijät

## Aiheesta muualla
* Arvostelu: The Descent (elitisti.net)
Sulfiittimenetelmä

**Sulfiittimenetelmän** avulla valmistetaan selluloosaa käyttäen raaka-aineena pääasiassa kuusipuuta. Puu kuoritaan ja hakataan hakkurissa lastuiksi. Näitä lastuja keitetään sitten kovassa paineessa happamassa liuoksessa joka sisältää kalsiumvetysulfiittia CaHSO3 ja rikkidioksidia SO2. Keiton aikana puussa oleva ligniini ja muut oheisaineet liukenevat keitinliuokseen jonka jälkeen selluloosakuidut voidaan erottaa liuoksesta. Erotettu kuitumassa pestään ja kuivataan ja se voidaan myös valkaista kloorilla.

Jäteliuoksesta on valmistettu etyylialkoholia eli sulfiittispriitä, tai se on väkevöity ja sitten poltettu. Aikaisemmin jäteliuos laskettiin vesistöihin mikä aiheutti huomattavia ympäristöongelmia. Nykyisin sulfiittimenetelmä ei ole enää käytössä Suomen selluloosatehtaissa vaan ne käyttävät sulfaattimenetelmää.

Sulfiittimenetelmän kehitti teolliseen mittakaavaan 1870-luvulla ruotsalainen insinööri Carl Daniel Ekman.
With Teeth

**With Teeth** (tunnetaan myös nimellä **Halo 19**) on yhdysvaltalaisen industrial rock-yhtyeen Nine Inch Nailsin vuonna 2005 julkaistu albumi. Albumia pidetään yhtyeen paluuna, sillä yhtyeen keulakuva Trent Reznor oli kamppaillut alkoholisminsa kanssa. 

Albumi nousi Suomen virallisen listan sijalle 9.

## Taustaa

*With Teeth* on yhtyeen ensimmäinen studioalbumi kuuteen vuoteen. Musiikillisesti yhtye siirtyi albumilla kauemmas monimutkaisimmista ja konseptimaisista albumeista kuten *[[The Downward Spiral]]* ja *[[The Fragile]]* yhä enemmän virtaviivaisempaan suuntaan, joten kappaleet eivät ole yhteyksissä toisiinsa. 

Albumilla vierailee Nirvanasta ja Foo Fightersista tuttu Dave Grohl.

Euroopan julkaisu albumista sisältää bonusraidan "*Home*" ("*The Hand that Feeds*" -singlen b-puoli) 14. raitana. Vinyylijulkaisussa "*Home*" on mukana kappalelistassa, ja on kuultavissa poikkeuksellisesti 11. raitana. Ison-Britannian versio sisältää lisäksi toisen bonusraidan, "*Right Where It Belongs - Version 2*" viimeisenä albumiraitana. Japanilainen versio sisältää Ison-Britannian bonusraidan ja "*The Hand That Feeds (Ruff Mix)*" Photekilta.

## Kappaleet
Kaikki kappaleet säveltänyt, sanoittanut ja sovittanut Trent Reznor.

#
#
#
#
#
#
#
#
#
#
#
#
#

## Kokoonpano
* Trent Reznor – laulu, kaikki instrumentit

### Vierailevat muusikot
* Dave Grohl – lyömäsoittimet (kappale 1), rummut (kappaleet 2–3, 6 ja 9–11)
* Alien Tom – turntable (kappale 1)
* Rupert Parkes – lisäohjelmointi (kappale 1)
* Jerome Dillon – liverummut (kappale 7 & bonuskappale "Home"), lisärumpukone

### Tuotanto
* Trent Reznor – tuottaja, äänittäjä, miksaaja, 5.1 surround mix, äänisuunnittelija
* Alan Moulder – tuotanto, äänittäjä, lisäsoittimet
* Atticus Ross – musiikkiohjelmointi, lisätuotanto, äänisuunnittelija
* Leo Herrera – äänittäjä, projektikoordinaattori
* James Brown – äänittäjä, 5.1 surround mix
* Rich Costey – äänittäjä
* Tom Baker – masteroija
* Adam Ayan – surround-masteroija
* Rob Sheridan – graafinen suunnittelu
* Jeremy Berman – rumputeknikko
* Gerch for Drum Fetish – rumputeknikko

## Arvostelut
* Allmusic: 
* Desibeli.net: 
* Entertainment Weekly: B+
* Imperiumi: 7/10
* Metacritic: 71/100
* Pitchfork Media: 6.5/10
* Rolling Stone: 
* Soundi: 

## Lähteet
Unkarinvinttikoira

**Unkarinvinttikoira** () on unkarilainen koirarotu, joka kuuluu roturyhmään 10. Se on Suomessa hyvin harvinainen. Suosituin se on Keski-Euroopassa, erityisesti Saksassa.

## Ulkonäkö
Unkarinvinttikoira on alkukantainen rotu, lihaksikas, jäntevä ja raskastekoisempi kuin esimerkiksi greyhound. Kaikki vinttikoirilla tunnetut värit ovat sallittuja paitsi sininen, sini-valkoinen, ruskea, sudenharmaa sekä musta parkinruskein merkein ja kolmivärisyys. Turkki on lyhyt ja tiivis, talvella voi kehittyä melko runsaasti aluskarvaa. Ihannesäkäkorkeus on uroksilla 65–70 cm ja nartuilla 62–67, mutta tärkeämpää on kuitenkin kokonaisvaikutelma.

## Luonne ja käyttäytyminen
Koira on hyvin voimakastahtoinen ja omanarvontuntoinen, ja sillä on vahva vartioimisvietti. Omalle laumalleen se on lempeä, hyväntahtoinen ja lojaali. Tottelevaisuutta voi opettaa vain tiettyyn rajaan, sillä vinttikoiran luonne ei oikein tahdo taipua. Se on toisaalta myös herkkä, sillä uudet oudot tilanteet stressaavat sitä. Vapaasti juokseminen on sille hyvin tärkeää, kuten vinttikoirille yleensäkin. Sen palautuminen on hämmästyttävän nopeaa. Rodun metsästysvietti on voimakas.

Unkarinvinttikoiran kanssa voi harrastaa näyttelyitä ja rata- ja maastokilpailuja.

## Alkuperä

Unkarinvinttikoiran esi-isät kulkeutuivat madjaarien mukana Unkarin alueelle jo 800-luvulla. Kyseisiä idästä tulleita vinttikoiria risteytettiin mitä todennäköisimmin roomalaisten vinttikoirien kanssa. 1900-luvulla tehtiin risteytys englanninvinttikoiran kanssa, jotta rodusta saataisiin sirompi ja nopeampi. Toisen Maailmansodan jälkeen populaatio oli supistunut muutamaan yksilöön. FCI hyväksyi rodun vuonna 1966. Ensimmäinen pentue Suomessa syntyi 2001.

## Lähteet
* Houndhouse
* Suomen Unkarinvinttikoirat

### Viitteet
Alcântaran avaruuskeskus

**Alcântaran avaruuskeskus** () on Brasilian luotainrakettien laukaisukeskus, joka sijaitsee nimensä mukaisesti Alcântarassa, Brasilian koillisrannikolla. 

Brasilia pyrkii luomaan Alcantarasta kaupallisen laukaisukeskuksen. Sen sijainti lähellä päiväntasaajaa on edullinen ja mahdollistaa jopa 30–40 prosenttia painavampien satelliittien laukaisun kiertoradalle. Alcântaraan voidaan tuoda raketteja ja muuta tavaraa sekä ilma- että vesiteitse. Sen sääolosuhteet ovat hyvät verrattuna moniin muihin laukaisukeskuksiin.

## Historia
Venäjän avaruusjärjestö ja Brasilia ovat solmineet yhteistyösopimuksen avaruustoiminnassa. Brasilian rakettitekniikkaa on alettu suunnata nesteajoaineita käyttäväksi, kun se aiemmin perustui kiinteisiin ajoaineisiin. Vuonna 2014 suunniteltiin ensimmäisen nesteajoaineraketin testausta Alcantarassa. Brasilian rakettikehitys perustuu pääosin venäläiseen teknologiaan. Venäjä auttaa Brasiliaa myös laukaisukeskuksen kehittämisessä. 

Elokuussa 2003 brasilialainen kehitteillä oleva VLS-1-kantoraketti räjähti laukaisualustalla. Noin 20 ihmistä sai surmansa.

Vuonna 2010 Brasilia laukaisi VSB-3 kantorakettinsa onnistuneesti ballistiselle lennolle avaruuteen.

## Katso myös
* Brasilian avaruusjärjestö
## Lähteet

## Aiheesta muualla
Sihvola

**Sihvola** on suomalainen sukunimi, joka on muun muassa seuraavilla henkilöillä:

* Aukusti Sihvola (1895–1947), painija
* Erkki Sihvola (1885–1956), maanviljelysneuvos, valtion hevoshoidon tarkastaja
* Erkki Pilli-Sihvola (1921–1993), järjestöjohtaja ja maanviljelysneuvos
* Holger Sihvola (1917–1996), säveltäjä, kapellimestari ja kuoronjohtaja
* Juha Sihvola (1957–2012), filosofi ja historioitsija
* Pekka Sihvola (s. 1984), jalkapalloilija
* Sakari Sihvola (1919–2003), insinööri ja yritysjohtaja, teollisuusneuvos
* Sirkka Anna-Liisa Sihvola (1921–1938), liikeapulainen ja henkirikoksen uhri.
Pierre Dupuy

**Pierre Dupuy**, tunnettu myös nimellä **Puteanus** (27. marraskuuta 1582 – 14. joulukuuta 1651), oli ranskalainen historioitsija, joka kuului oppineisiin libertiineihin. Toinen libertiini Jacques Dupuy oli hänen veljensä.

## Elämä

Dupuy syntyi Agenissa, Lot-et-Garonnessa, Akvitaniassa, Ranskassa. Vuonna 1615 Pariisin *[[parlement]]in* ensimmäinen puheenjohtaja Mathieu Molé antoi hänen tehtäväkseen  inventoida käsikirjoitukset, jotka tunnettiin nimellä *Trésor des diaries*. Työ kesti 11 vuotta. Inventaari on talletettuna Ranskan kansalliskirjastoon ja puhtaaksikirjoitetut tekstit arkistoihin Pariisiin, Lontooseen ja muualle.

Dupuyn työtä arvostetaan edelleen, mutta sen on osittain korvannut julkaisu *Layettes du trésor* (4 osaa, toimitettu 1863–1902; yltää taaksepäin vuoteen 1270 saakka). Dupuy julkaisi myös yhdessä veljensä Jacquesin js heidän ystävänsä Nicolas Rigaultin kanssa Jacques Auguste de Thoun *Historian* (1620, 1626). Veljekset toimivat myös kuninkaallisen kirjaston hoitajina, ja toimittivat hakemiston kirjastosta (Nos. 9352–9354 ja 10366–10367 Ranskan kansalliskirjaston latinankielisessä kokoelmassa). Dupuy kuoli Pariisissa.

## Teoksia

Työnsä aikana Dupuy tutustui valtavaan määrään ennen julkaisemattomia kirjoituksia. Ne antoivat hänelle materiaalia moniin teoksiin:
* *Traité des droits et des libertés de l'église gallicane, avec les preuves* (1639)
* *Histoire de l'ordre militaire des Templiers* (1654)
* *Histoire générale du schisme qui a été dans l'église depuis 1378 jusqu'à 1428* (1654)
* *Histoire du différend entre le page Boniface VIII et le roi Philippe le Bel* (1655)

Nämä teokset, erityisesti viimeksi mainittu, ovat merkittäviä keskiajan kirkon ja valtion suhteiden tutkimisen kannalta.

### Muita teoksia
* *Traité des régences et des majorités des rois de France* (1655)
* *Recueil des droits du roi* (1658)

## Lähteet

* 

## Aiheesta muualla
* Olivier Thill: Pierre Dupuy - Jacques Dupuy
Parhaat 1994–2000

**Parhaat 1994–2000** on Tommi Läntisen kokoelma-albumi, joka julkaistiin 1. marraskuuta 2000. Se sisältää kaikki Läntisen soolouran hitit vuodesta 1994 vuoteen 2000 asti, viisi uutta kappaletta sekä live-taltioinnin *Via Dolorosa* -kappaleesta.

## Kappaleet
### CD 1
#
#
#
#
#
#
#
#
#
#
#
#
#
#
#

### CD 2
#
#
#
#
#
#
#
#
#
#
#
#
#
#
#

## Aiheesta muualla
* Parhaat 1994–2000 discogs.com -sivustolla
Hiisjärvi

**Hiisjärvi** () on pieni järvi Sumajoen vesistössä Karjalan tasavallan itäosassa Karhumäen piirissä, lähellä Arkangelin alueen rajaa. Järvi sijaitsee Vienanmeren ja Äänisjärven väliin muodostuvalla Vienankannaksella. Hiisjärven pinta-ala on 11,4 km² ja valuma-alue 262 km². Hiisjärveen laskee etelästä Sumajärvi. Hiisjärvi puolestaan laskee Sumajokea pitkin pohjoiseen Puljärveen. Hiisjärven länsirannalla sijaitsi vielä 1930-luvulla pieni Hiisjärven kylä.

## Lähteet
Klandestiinikirjallisuus

**Klandestiinikirjallisuudella** tarkoitetaan salaisesti levitettyä ”maanalaista” filosofista kirjallisuutta. Yleisesti nimityksellä viitataan ennen kaikkea Ranskassa 1600- ja 1700-lukujen vaihteessa levitettyyn varhaiseen valistuskirjallisuuteen, jonka arvostelun kohteena oli tavallisesti Ranskan katolinen kirkko.

Klandestiinikirjallisuudessa saatettiin esimerkiksi kyseenalaistaa uskonnollisia tai muita auktoriteetteja, tai levittää muita ajatuksia, joiden julkinen esittäminen oli tuohon aikaan vaarallista. Siksi tällainen kirjallisuus painettiin sensuurin välttämiseksi laittomasti Ranskassa tai ulkomailla. Osa kirjallisuudesta levitettiin ainoastaan käsin kirjoitettuina kopioina. Yleensä ajatuksia ei ollut tarkoituskaan levittää laajalti tavallisen kansan pariin, vaan ainoastaan oppineiden keskuudessa.

Salaa julkaistun kirjallisuuden aalto nähtiin Neuvostoliitossa, missä levitettiin niin sanottua *[[samizdat]]*-kirjallisuutta.

## 1700-luvun klandestiinikirjallisuutta

* *Histoire de Caléjava* (Claude Gilbert, 1700)
* *Examen de la religion* (César Chesneau Dumarsais, noin 1705)
* *Origine des êtres et espèces* (Henri de Boulainviller, 1705–1710?)
* *Difficultés sur la religion* (Robert Challe, noin 1710–1712?)
* *Lettre sur les difficultés de l’étude de l’Ecriture* (Francis Hare, 1714)
* *[[De tribus impostoribus|Traité des trois imposteurs]]* (”Kolme huijaria”) eli *L’esprit de Spinoza* (”Spinozan henki”, 1719) (tekijä tuntematon, sisältää katkelmia: Hobbes, La Mothe-Le-Vayer, Naudé, Spinoza, yms.)
* *Infaillibilité du jugement humain* (William Lyons, 1719)
* *Le Philosophe* (César Chesneau Dumarsais, noin 1720)
* *Lettre de Thrasybule à Leucippe* (Nicolas Fréret, noin 1720)
* *(Mon) Testament* (”Testamentti”) (Jean Meslier, julkaistu postuumisti noin 1729)
* *Extrait du Discours sur les miracles* (Emilie du Châtelet, noin 1727–1729?)
* *Essais sur la recherche de la vérité* (tekijä tuntematon, noin 1730)
* *Traité de la liberté* (Fontenelle, *Nouvelles libertés de penser*, 1743)
* *Sentimens des philosophes sur la nature de l’âme* (Benoit de Maillet, *Nouvelles libertés de penser*, 1743)
* *Réflexions sur l’existence de l’âme et de Dieu* (tekijä tuntematon, *Nouvelles libertés de penser*, 1743)
* *Recherches sur l’origine du despotisme oriental* (Nicolas-Antoine Boulanger, 1755)
* *Jordanus Brunus redivivus* (tekijä tuntematon, noin 1770)

## Katso myös
* Libertiinit
* Underground

## Lähteet
* Kaitaro, Timo: Ranskalainen valistus ja järjen kritiikki. Teoksessa 
* Kaitaro, Timo: Valistus ja järjenkäytön julkisuus: 1600-luvun oppineet libertiinit ja 1700-luvun klandestiinikirjallisuus. *Ennen & nyt* 3/2001.
* Mori, Gianluca: Clandestine E-Texts 

### Viitteet

## Aiheesta muualla
* 
* Clandestine E-Texts from the Eighteenth Century  
* McKenna, Antony: Les manuscrits philosophiques clandestins de l’Age classique: bilan et perspectives des recherches  
* Mothu, Alain: Bibliographia Clandestina – Bibliographie de la littérature philosophique hétérodoxe et clandestine de l’âge classique
Läpi tulen ja jään – 25 vuotta!

**Läpi tulen ja jään – 25 vuotta!** on Tommi Läntisen toinen kokoelma-albumi. Se julkaistiin 28. syyskuuta 2005. Kokoelma sisältää Läntisen suurimmat soolohitit vuosilta 1994-2005, mutta myös kolme Boycott -hittiä sekä yhden Fabrics -klassikon.

Kokoelmalla on mukana DVD, joka sisältää Lahden Isojano-ravintolassa 4. toukokuuta 2005 taltioidun 25-vuotisjuhlakonsertin sekä seitsemän musiikkivideota.

## Kappaleet
### CD
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

### DVD: Live Lahti / Isojano 4.5.2005
# 
# 
# 
# 
# 
# 
# 
# 
# 
# 
# 
# 
# 
# 
# 
# 

### Musiikkivideot
# 
# 
# 
# 
# 
# 
# 

## Lähteet
Takaraivo

**Takaraivo** () on pään tai kallon takaosa. Takaraivon alueella on takaraivonluu. Luja isku tai osuma takaraivoon voi aiheuttaa kuoleman.

Raivo on vanhassa suomen kielessä tarkoittanut kalloa, eikä sillä ole suoraa yhteyttä raivo-tunnetilaan.

Synnytysopissa takaraivon tunnistaminen on tärkeää. Joskus takaraivo voi litistyä synnytyksen yhteydessä. Jos lasta vielä nukutetaan selällään, takaraivo voi jäädä pysyvästi litteäksi. Siksi suositellaankin, että pientä lasta nukutettaisiin välillä kyljellään tai päätä käännettäisiin aika ajoin.

## Lähteet
Jacques Dupuy

**Jacques Dupuy** (1591-1656) oli ranskalainen historioitsija ja kuninkaallisen kirjaston kirjastonhoitaja yhdessä veljensä Pierre Dupuyn kanssa. Heidät luetaan oppineisiin libertiineihin. Aiemmin Dupuy toimi Saint-Sauveurin priorina. Hän kokosi kuninkaan kirjastoon 9000 teoksen ja 296 käsikirjoituksen kokoelman, joka muodostaa nykyisin osan Ranskan kansalliskirjastosta.

## Aiheesta muualla
* Olivier Thill: Pierre Dupuy - Jacques Dupuy
Barker-Littoinen

**Barker-Littoinen Oy** oli Turussa toiminut tekstiiliteollisuusyritys joka muodostettiin 1941 fuusioimalla *Aktiebolaget John Barker Osakeyhtiö* ja *Littoinen Oy*.

## Historia

Finlaysonin tehtaan tekniseksi johtajaksi Suomeen tullut John Barker perusti Turkuun puuvillakehräämön joka aloitti toimintansa 1845. Tehtaasta muodostettiin osakeyhtiö nimeltä *Aktiebolaget John Barker & C:o* vuonna 1872.  Vuonna 1891 otettiin käyttöön puuvillakutomo; siihen saakka tehdas oli tuottanut vain puuvillalankaa.

*Aktiebolaget John Barker Osakeyhtiö* muodostettiin 1898 ja vuonna 1912 sen palveluksessa oli 300 työntekijää.  1927 työntekijöitä oli 1850 ja myynti oli 101 miljoonaa markkaa.  Littoinen Oy oli puolestaan 1738 perustettu Littoisissa toiminut villakankaita valmistanut yritys.

Vuonna 1965 Barker-Littoinen omisti enää Barkerin puuvillatehtaan Turun Raunistulassa.  Yhtiö fuusioitiin 1971 Kaukomarkkinat Oy:hyn sen puuvillatekstiilejä valmistavaksi Barker-yksiköksi.  1978 tämä yksikkö siirtyi osaksi vastaperustettua Valvilla Oy:tä.

Valvilla lopetettiin 1993, mutta Esa Pulsa perusti sen raunioille Barker Kutomo Oy:n ja osti vielä myymättömiä koneita sekä yhdisti siihen kaksi aiemmin perustamaansa tehdasta. Nykyisin tämä yritys toimii Liettuan Kaunasissa.

## Lähteet
*Poistuneet pörssiyhtiöt.

### Viitteet

## Kirjallisuutta
*Scripta Ethnologica: 13. Marja Salkoranta, John Barkerin puuvillatehtaan työntekijöiden työ- ja asunto-olosuhteista 1900–1940. 1977, 84 s

## Aiheesta muualla
*Aiheesta Turun yliopiston historian laitoksen sivuilla.
* Merkkipäivä Suomen teollisuuden historiassa. Littoisten verkatehdas satavuotias, Aamulehti, 30.09.1923, nro 225, s. 9, Kansalliskirjaston digitaaliset aineistot
* Merkkitapaus Suomen teollisuuden historiassa. Littoisten verkatehdas 100-vuotias, Suomen Kuvalehti, 13.10.1923, nro 41, s. 18, Kansalliskirjaston digitaaliset aineistot
* Merkillinen 13-luku Barkerin puuvillatehtaan historiassa, Suomen Kuvalehti, 04.11.1933, nro 45, s. 12, Kansalliskirjaston digitaaliset aineistot
Reclaim the Streets

**Reclaim the Streets** on Englannissa 1990-luvun alussa alkanut ympäristönsuojelua ja kapitalismikriittisyyttä edustava kansalaisliike. Liike järjesti vuonna 1995 ensimmäiset kadunvaltausjuhlat, eli Street Partyt.

Toiminta tuli Suomeen vuonna 1999, jolloin järjestettiin ensimmäiset kadunvaltausjuhlat Helsingissä. Tapahtumia on järjestetty Suomessa jo 10 vuoden ajan, useimmissa suurimmissa kaupungeissa, kuten Helsingissä, Turussa, Lahdessa, Tampereella, Jyväskylässä ja Joensuussa.

Kadunvaltaukset ovat mielenosoituksia, joiden tarkoituksena on vallata yksi kaupungin kaduista lyhyeksi aikaa autoliikenteeltä ja antaa se "takaisin ihmisille", hauskanpidon ja itsensä toteuttamisen tilaksi. Kadunvaltauksilla kritisoidaan kaupunkien autoistumista ja julkisen tilan kaupallistumista. Tapahtumissa on yleensä dj soittamassa musiikkia sekä erilaisia kansalaisjärjestöjä esittelemässä toimintaansa. Kadunvaltaukset ovat kansalaistottelemattomuuden yksi muoto.

Yksittäisten kadunvaltausten lisäksi RTS muun muassa valtasit 1996 Lontoossa sijaitsevan kuusikaistaisen M41-moottoritien, porasi asvalttiin reikiä ja istutti niihin puun taimia.

## Lähteet

### Viitteet

## Aiheesta muualla
* 
*
Yhdistyneet Villatehtaat

**Yhdistyneet-villatehtaat** (nimi vuoteen 1932 **De Förenade Yllefabrikerna Aktiebolag**) oli 1902–1960 toiminut tekstiiliteollisuusyritys, jonka kotipaikka oli Hyvinkää.

Yhtiö muodostettiin 1902 yhdistämällä neljä eri villatehdasta vastaperustettuun osakeyhtiöön. Nämä tehtaat olivat:
*1895 muodostettu *Hyvinge Yllespinneri & Väfveri A.B*, joka koostui Ossian Donnerin Hyvinkään aseman lähelle perustamista villakehräämöstä (1892) ja villakutomosta (1894)
**Helsingfors Yllefabriks A.B*, joka oli Donnerin 1898 Helsingin Sörnäisiin perustama villakutomo
**Helsingfors Spinneri A.B*, joka oli Donnerin 1899 Sörnäisiin perustama villakehräämö
**W:m Kräkin trikootehdas*, joka toimi Helsingissä ja jonka Donner oli ostanut 1899.

Yhtiö keskitti Hyvinkäälle kutomotoimintansa 1907 ja kehräämötoimintansa 1915. Yhtiö listautui Helsingin pörssiin toukokuussa 1915. Vuonna 1920 yhtiön palveluksessa oli tuhat henkilöä ja myynti oli 61 miljoonaa markkaa. Samana vuonna ostettiin Helsingin Vanhassakaupungissa toiminut *A.B. Helsingfors Mekaniska Väveri*, joka muutettiin kutomoksi.

Ossian Donner toimi yhtiön toimitusjohtajana vuoteen 1918, jonka jälkeen toimitusjohtajana ja hallituksen puheenjohtajana toimi kauppaneuvos Finn Feiring 1918–1948.

Yhdistyneet Villatehtaat nousi 1930-luvulla Suomen viidentoista suurimman teollisuusyrityksen joukkoon. Vuonna 1949 yhtiöllä oli 1&nbsp;700 työntekijää ja myynti oli 1&nbsp;300 miljoonaa markkaa. Tuotanto koostui silloin villakankaista, raionista valmistetuista silkki- ja vuorikankaista, huonekalukankaista, huovista ja myyntiin tarkoitetuista langoista. Ossian Donner säilyi yhtiön merkittävänä osakkeenomistajana aina 1940-luvulle saakka. 1960 yhtiö fuusioitiin osaksi samana vuonna perustettua Villayhtymää. Yhtiön Hyvinkään-villatehdas siirtyi myöhemmin Valvilla Oy:n haltuun ja tehtaan toiminta päättyi lopullisesti 1988.

Yhdistyneiden Villatehtaiden ja sitä seuranneen Valvillan historiaa Hyvinkäällä esitellään hyvinkääläisessä Valvillan tehdasmuseossa, joka perustettiin vuonna 1981.

## Lähteet
*Pörssitieto.fi: Yhdistyneet Villatehtaat Oy - De Förenade Yllefabrikerna Ab
Petrovski Jam

**Petrovski Jam** () on entinen kunta ja kylä nykyisessä Karjalan tasavallassa Venäjällä. Se on saanut nimensä Pietari Suuren paikalla käynnin johdosta. Alueella sijaitsi myös Vienanmeren–Itämeren kanavan (Stalinin kanavan) rakentamisvaiheessa pakkotyöleiri sekä jatkosodan aikana puna-armeijan huoltotukikohta jossa oli myös kenttäsairaala, jonka suomalaiset kaukopartiomiehet tuhosivat vuonna 1942.
Nashi

**Nashi** tarkoittaa seuraavia asioita:

*nashi eli omenapäärynä (*Pyrus pyrifolia*), Aasiasta kotoisin oleva päärynäpuu tai sen hedelmä
*Nashi (1919), Japanin laivaston Momi-luokan hävittäjä
*Nashi (1945), Japanin laivaston Tachibana-luokan hävittäjä
*Naši, venäläinen poliittinen nuorisojärjestö.
Vuokko (Juuka)

**Vuokko** on Juuan suurimpia kyliä kunnan pohjoisosassa Pielisen ja valtatie 6:n välissä Vuokonjärven rantamilla. 

Elinkeinorakenteeltaan maa- ja metsätalouspainotteisen Vuokon asukasluku on noin 500. Vuokonjärvi jakaa kylän viiteen osa-alueeseen, jotka ovat Vihtasuo sekä Etelä-, Keski-, Länsi- ja Pohjois-Vuokko. Itä-Vuokko puuttuu, koska sen paikalla on Pielinen. Kylän asutus keskittyy nauhamaiseksi molemmin puolin Vuokonjärveä. 

Kylän koulu on Vihtasuon koulu, joka on kolmiopettajainen 50 oppilaan kyläkoulu. Kylässä toimii aktiivinen 4H-kerho.

Kylätoimikuntia on kaksi: pohjoisosassa Vuokon Kylätoimikunta ja eteläosassa Vuokon eteläinen Kyläseura ry.

## Tsasounat

Vihtasuon Kojonniemessä toimi Venäjän vanhauskoisten Pyötikön luostari 1840-luvun lopulta 1880-luvulle. Luostarin kiviaidatulla hautausmaalla on Nurmeksen ortodoksisen seurakunnan 1980-luvulla rakentama Pyötikön tsasouna.

Keski-Vuokossa on kalastajatsasouna, joka valmistui Niemelän tilalle vuonna 2002 samalle paikalle, jossa oli tsasouna edellisvuosisatoina.

## Vuokonjoen silta ja kallioleikkaus

Vuokonjoen silta on luonnonkivistä 1930-luvulla rakennettu kaariholvisilta, joka ylittää Vuokonjärven laskuissa kaivetun kalliokanjonin. Silta on museosilta.

## Vuokonjärven lintutorni
Vuokonjärven eteläpäässä on Juuan lintuharrastajien rakentama lintutorni. Vuokonjärvi kuuluu suurelta osin valtakunnalliseen lintuvesien suojeluohjelmaan, ja vuonna 1999 tehdyssä selvityksessä havaittiin alueella kaiken kaikkiaan 50 pesivää lajia.

## Kiviaidat ja Keski-Vuokon kulttuurimaisemahanke

Keski-Vuokon kulttuurimaisemahankkeessa kunnostetaan vanhat asutuksia ympäröivät kiviaidat ja jokivarsi sekä rakennetaan pisteaitoja. Tulevaisuuden suunnitelmissa on vuokkolaisen savupirtin siirtäminen takaisin alueelle.

Kiviaidat ovat Nekkosenniemellä, jossa ne ympäröivät lehmien ja lampaiden laitumia. Kiviaitojen verkostoa on kunnostettu 2000-luvulla. Kauniita kiviaitoja on alueella yli kaksi kilometriä.

## Kesäteatteri
Vuokonjärven kesäteatteri tarjoaa kesänäytelmiä kauniissa pohjoiskarjalaisessa maisemassa, veden äärellä. Teatteri on toiminut vuodesta 1987 lähtien. Teatterissa on katettu katsomo.

## Lähteet

## Aiheesta muualla
* Vuokon kylän sivut
Uman Namu

**Uman Namu** oli raisiolainen 1980-luvulla toiminut ja yhden albumin julkaissut suomalainen rockyhtye, jonka solistina toimi Janus Hanski. Yhtyeen nimi syntyi kitaristi Tomi Norhan piruiluna toimittaja Uma Aaltosen teiniseksiä ja nuortentapakulttuuria käsittelevien radio-ohjelmien ja valistuslehtisten ajatusmaailmaa vastaan.

## Kokoonpano

* Janus Hanski – laulu 
* Tomi Norha – kitara
* Pekka Mäki – basso
* Pauli Molnar – kitara
* Anssi Mäki – rummut
* Markku Tuomi – rummut (1986–)

## Diskografia

### Albumit

* *[[Ulvova Mylläri]]* (Top Music, 1986)

### EP:t

**Muoti vai kauneus* (Top Music, 1985)

## Aiheesta muualla

* Uman Namu Suomen äänitearkistossa 
* Uman Namu Discogs-sivustolla
Interaktiivinen fiktio

**Interaktiivinen fiktio** on kirjallisuuden ja pelien välimuoto, jossa lukija voi tehdä tarinan kannalta merkittäviä valintoja, jotka vaikuttavat tarinan etenemiseen. Interaktiivisen fiktion muotoja ovat pelikirjat, tekstiseikkailut, hypertekstikirjallisuus ja visual novelit.

Yksi varhaisia lajityypin pelejä on *[[Hunt the Wumpus]]* vuodelta .
Will Crowtherin *[[Colossal Cave Adventure]]* (1976) oli merkittävä lajityypin kehittymiselle.

Infocom oli dominoiva lajityypin peleissä Yhdysvaltain markkinoilla 1980-luvulla. Infocomin käyttämä Z-machine inspiroi kehittämään muita vastaavia ympäristöjä tekstiseikkailujen tekemiselle. Inform-ympäristölle tehtyä *Curses*-peliä on kutsuttu vedenjakajaksi.

## 1980-luvun kaupalliset pelit
Kaupallisia tekstiseikkailuja julkaistiin lähinnä 1980-luvulla, kun tietokoneet olivat vielä pitkälti tekstipohjaisia. Koneiden graafiset ominaisuudet kehittyivät vuosikymmenen mittaan, mikä johti tekstipohjaisten pelien myynnin hiipumiseen. Koska koneissa oli rajallisesti muistia, pakkausten mukana tuli yleensä erillinen ohjevihko sekä muuta oheismateriaalia. Kaupallisten tekstiseikkailujen julkaisijoista tunnettuja olivat Infocom, Adventure International, Topologika (aiemmin Acornsoft), Level 9 Computing ja Magnetic Scrolls.

### Alustat
1980-luvulla eri kotitietokoneiden ja käyttöjärjestelmien kirjo oli laaja. Tekstipohjaisia pelejä oli kuitenkin suhteellisen helppo julkaista lukuisille alustoille. Edellämainitut yritykset julkaisivat pelejä ainakin seuraaville alustoille:

* Acorn Archimedes / Electron / BBC Micro / BBC Master
* Amstrad CPC / PC / PCW
* Apple II / IIGS / Macintosh
* Apricot
* Atari / ST
* Camputers Lynx
* Coleco ADAM
* Commodore PET / VIC-20 / 64 / 16 / 128 / Amiga
* CP/M
* DEC Rainbow / PDP-11
* Dragon
* Enterprise 64
* Epson QX-10
* Exidy Sorcerer
* Fujitsu FM-7 (japanilaisia käännöksiä)
* Heathkit H8 / H19 / H89 / Zenith Z89
* HP 110
* IBM PC
* Kaypro II
* Memotech
* MS-DOS
* MSX
* Myarc Geneve 9640
* Nascom
* NEC PC-9801 (japanilaisia käännöksiä) / APC / PC-8000 / TREK
* Northstar Horizon / Advantage
* Oric
* Osborne
* RM Nimbus / 380Z
* Royal Alphatronic
* Sinclair QL / ZX Spectrum
* TI 99 / Professional
* TRS-80 Model I / Model II / Model III / Pocket / Color Computer / Tandy 2000

## Lähteet
Julian Gardner

**Julian Gardner** (s. 1978) on englantilainen pokeriammattilainen. Hänen merkittävin pokerisaavutuksensa on World Series of Pokerin (WSOP) pääturnauksen kakkostila vuonna 2002.

Gardner on toisen polven pokeriammattilainen, joka seurasi isänsä Daven jalanjälkiä ammatinvalinnassaan. Hän aloitti paikallisella kasinolla käymisen 15-vuotiaana ja 20-vuotiaana hän oli jo voittanut 10 turnausta. 21-vuotiaana hän oli ollut 25 kertaa turnausten finaalipöydässä.

Vuonna 2000 Gardner osallistui ensimmäistä kertaa WSOP:n pääturnaukseen. Hän kolminkertaisti pelimerkkinsä kahden ensimmäisen tunnin aikana siirtyen kisan johtoon. Gardner kuitenkin putosi jatkosta ennen päivän päättymistä.

Vuonna 2002 24-vuotiaana Gardner sijoittui toiseksi WSOP:n pääturnauksessa voittaen 1,1 miljoonaa dollaria. Hänestä tuli nuorin miljoona dollaria pokeriturnauksessa voittanut pelaaja. Gardner sijoittui pääturnauksessa rahasijoille myös 2003 ja 2004 ja oli ainoa näinä jokaisena kolmena vuonna pääturnauksessa rahoilla ollut pelaaja. Vuonna 2005 hänen rahasijasarjansa katkesi, mutta hän sijoittui tuona vuonna rahoille neljässä muussa WSOP-turnauksessa. Vuonna 2006 Gardner oli rahoilla kolmessa WSOP-turnauksessa mukaan lukien 2&nbsp;000 dollarin no limit hold'em -turnaus, jossa hän oli kolmas. Seuraavana vuonna hän oli jälleen rahasijoilla WSOP:n pääturnauksessa.

Gardner on ollut mukana *[[Late Night Poker]]* -televisio-ohjelmassa sekä Ison-Britannian 888.com Poker Nations Cup -joukkueessa. Hän on yksi *The Secrets of Online Power Poker*-kirjan kirjoittajista. Gardner on kihloissa pokerinpelaaja Kerry "Pint Size" Clarken kanssa.

Tammikuussa 2009 Gardnerin pokeriuran turnausansiot ylittivät 2,4 miljoonaa dollaria.

## Lähteet

## Aiheesta muualla
* 
* PokerPlayer-lehden haastattelu
* Cardplayer: "Julian Gardner: Modest, Unsung Tournament Star"